《题陈兄始鸣集》
宋代·林希逸

集编名甚雅，之子信吟徒。不是綦闻籁，应如惠据梧。

但令鸣中律，何用句成图。蝇蚓嗤时辈，能联石鼎无。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。